cyanic-selkie/wikianc huggingface dataset:
Μπλέικ Έντουαρντς
Darling Lili (1970)
Η σταρ της ταινίας Darling Lili, Τζούλι Άντριους, παντρεύτηκε τον Έντουαρντς το 1969. Ενώ ορισμένοι κριτικοί, όπως ο Τζορτζ Μόρις, πίστευαν ότι η ταινία ήταν σημαντική ("συνθέτει κάθε σημαντικό θέμα του Έντουαρντς: την εξαφάνιση του ιπποτισμού και της τιμής, την αντίθεση μεταξύ φαινομένων και πραγματικότητας και τη συναισθηματική, πνευματική, ηθική και ψυχολογική διαταραχή" σε έναν τέτοιο κόσμο, δεν συμφώνησαν όλοι. Ωστόσο, ο Έντουαρντς χρησιμοποίησε πολύπλοκες κινηματογραφικές τεχνικές, όπως ζουμ μακρινών λήψεων, παρακολούθηση και παραμόρφωση της εστίασης, με σπουδαίο αποτέλεσμα, αλλά η ταινία απέτυχε για τους περισσότερους κριτικούς και εμπορικά. Παρά το κόστος των 17 εκατομμυρίων δολαρίων, την είδαν λίγοι κινηματογραφόφιλοι και οι λίγοι που την είδαν δεν εντυπωσιάστηκαν. Η ταινία έφερε την Paramount Pictures «στα πρόθυρα της οικονομικής κατάρρευσης» και έγινε παράδειγμα «υπερβολικής αυτοεκτίμησης» για τη δημιουργία ταινιών «που κατέστρεφαν το Χόλιγουντ».
Σειρά ταινιών Ο ροζ πάνθηρας
Ο Έντουαρντς σκηνοθέτησε επίσης τις περισσότερες τιανίες της κωμικής σειράς Ο ροζ πάνθηρας, με πρωταγωνιστή ως επί το πλείσον τον Πίτερ Σέλερς ως τον αδέξιο επιθεωρητή Κλουζό. Η σχέση μεταξύ του σκηνοθέτη και του πρωταγωνιστή θεωρήθηκε γόνιμη αλλά περίπλοκη με πολλές διαφωνίες κατά τη διάρκεια της παραγωγής. Σε διάφορες στιγμές της κινηματογραφικής τους σχέσης, "αποκήρυξε πολλές φορές τον Σέλερς" ως υποερβολικά δύσκολο για να σκηνοθετηθεί. Ωστόσο, στα τελευταία του χρόνια, παραδέχτηκε ότι η συνεργασία με τον Σέλερς ήταν συχνά ακαταμάχητη:"Κάναμε κλικ στην κωμωδία και ήμασταν τυχεροί που βρήκαμε ο ένας τον άλλον, γιατί είχαμε τόσο πολύ σεβασμό γι' αυτήν. Είχαμε επίσης τη δυνατότητα να επινοούμε αστεία πράγματα και καταστάσεις προς διερεύνηση. Αλλά σε εκείνη την διερεύνησησυχνά υπήρχαν διαφωνίες. Όμως δεν μπορούσα να αντισταθώ σε εκείνες τις στιγμές. Αν με ρωτήσετε ποιος συνέβαλε περισσότερο σε αυτά τα πράγματα, δεν θα μπορούσαν να συμβούν αν δεν συμμετείχαμε και οι δύο, παρόλο που αυτό δεν ήταν πάντα ευχάριστο."Πέντε από αυτές τις ταινίες περιελάμβαναν πρωτότυπο υλικό των Έντουαρντς και Σέλερς. Αυτές οι ταινίες είναι Ο ροζ πάνθηρας (1963), Λαγωνικό 24 καρατίων (1964), Η επιστροφή του ροζ πάνθηρα (1975), Ο ροζ πάνθηρας ξαναχτυπά (1976) και Η εκδίκηση του ροζ πάνθηρα (1978). (Ο επιθεωρητής Κλουζό του 1968, η τρίτη ταινία της σειράς, γυρίστηκε χωρίς τη συμμετοχή του Έντουαρντς ή του Σέλερς). Οι ταινίες ήταν όλες εξαιρετικά κερδοφόρες: Η επιστροφή του ροζ πάνθηρα, για παράδειγμα, κόστισε μόλις 2,5 εκ. δολάρια, αλλά έκοψε εισιτήρια 100 εκ. δολαρίων, ενώ το Ο ροζ πάνθηρας ξαναχτυπά τα πήγε ακόμα καλύτερα.
Μετά το θάνατο του Σέλερς το 1980, ο Έντουαρντς σκηνοθέτησε τρεις ακόμη ταινίες Ροζ Πάνθηρα. Το Στα ίχνη του ροζ πάνθηρα (1982), που αποτελούνταν από αχρησιμοποίητο υλικό του Σέλερς από το Ο ροζ πάνθηρας ξαναχτυπά καθώς και από υλικό από προηγούμενες ταινίες. Το φάντασμα του ροζ πάνθηρα (1983) και το Ο γιος του ροζ πάνθηρα (1993) ήταν επόμενες προσπάθειες του Έντουαρντς να συνεχίσει τη σειρά χωρίς τον Σέλερς, αλλά και οι δύο ταινίες ήταν απογοητευτικές από πλευράς κριτικών και εισπράξεων. Ο Έντουαρντς αποσύρθηκε τελικά από την παραγωγή ταινιών δύο χρόνια μετά την κυκλοφορία της ταινίας Ο γιος του ροζ πάνθηρα.
Εκτός από τις ταινίες Ροζ Πάνθηρα, ο Έντουαρντς σκηνοθέτησε τον Σέλερς στην κωμική ταινία Το πάρτι.
Βραβεία
Το 2004, ο Έντουαρντς έλαβε τιμητικό Όσκαρ για το σύνολο των επιτευγμάτων του κατά τη διάρκεια της κινηματογραφικής του καριέρας. Όπως αναφέρει το Entertainment Weekly: «Ο βραβευμένος με τιμητικό Όσκαρ Μπλέικ Έντουαρντς έκανε μια είσοδο αντάξια του Πίτερ Σέλερς σε μία από τις ταινίες του Ροζ Πάνθηρα του Έντουαρντς: Ένας κασκαντέρ που έμοιαζε εξαιρετικά με τον Έντουαρντς κινήθηκε με αμαξίδιο με ταχύτητα από το βάθρο και έπεσε πάνω σε έναν τοίχο. Όταν μπήκε ο ογδοντάχρονος σκηνοθέτης και ξεσκονίστηκε σαν να είχε τρακάρει, είπε στον παρουσιαστή Τζιμ Κάρεϊ, «"Μην αγγίζεις το Όσκαρ μου"».
Το 2002, ο Έντουαρντς έλαβε το βραβείο Laurel για τα κινηματογραφικά του επιτεύγματα από την Ένωση Συγγραφέων καθώς και το Special Edgar από τους Mystery Writers of America.
Το 2000, ο Έντουαρντς έλαβε το βραβείο Contribution to Cinematic Imagery από το την Ένωση Σκηνοθετών.
Το 1993, ο Έντουαρντς έλαβε το βραβείο Preston Sturges από το Σωματείο Σκηνοθετών και το Σωματείο Συγγραφέων από κοινού.
Το 1991, ο Έντουαρντς έλαβε ένα αστέρι στη Λεωφόρο της Δόξας στο Χόλυγουντ.
Το 1988, ο Έντουαρντς έλαβε το Βραβείο Creative Achievement από τα American Comedy Awards.
Το 1983, ο Έντουαρντς ήταν υποψήφιος για Όσκαρ καλύτερου σεναρίου για το Βίκτωρ Βικτώρια καθώς και για καλύτερης ξενόγλωσσης ταινίας και καλύτερου ξενόγλωσσου σεναρίου στη Γαλλία και την Ιταλία για την ίδια ταινία.
Μεταξύ 1962 και 1968, ο Έντουαρντς ήταν έξι φορές υποψήφιος για Golden Laurel ως καλύτερος σκηνοθέτης από τους Motion Picture Exhibitors.
Το 1963, ο Έντουαρντς ήταν υποψήφιος για Χρυσή Σφαίρα καλύτερου σκηνοθέτη για το Μέρες Κρασιού και Λουλουδιών.
Το 1959, ο Έντουαρντς ήταν υποψήφιος για δύο Έμμυ καλύτερου σκηνοθέτη και καλύτερου σεναρίου για το Πίτερ Γκαν.
Μεταξύ 1958 και 1983, ο Έντουαρντς ήταν οκτώ φορές υποψήφιος για το καλύτερο σενάριο της Ένωσης Συγγραφέων και κέρδισε δύο φορές, για το Ο ροζ πάνθηρας ξαναχτυπά και για το Βίκτωρ Βικτώρια.
Στιλ βωβού κινηματογράφου
Έχοντας μεγαλώσει στο Χόλιγουντ, ως θετός γιος διευθυντή παραγωγής στούντιο και θετός εγγονός σκηνοθέτη βωβών ταινιών, ο Έντουαρντς είχε παρακολουθήσει τις ταινίες των μεγάλων κωμικών της βωβής περιόδου, όπως οι Τσάρλι Τσάπλιν, Μπάστερ Κίτον, Χάρολντ Λόιντ και Χοντρός και Λιγνός. Αυτός και ο Σέλερς εκτιμούσαν και κατανοούσαν το στιλ της βωβής κωμωδίας και προσπαθούσαν να το αναδημιουργήσουν μαζί στο έργο τους. Μετά την τεράστια επιτυχία τους με τις δύο πρώτες ταινίες της σειράς Ροζ Πάνθηρας, οι οποίες προσαρμόστηκαν σε πολλές πτυχές των βωβών ταινιών, όπως π.χ. της φάρσας, προσπάθησαν να προχωρήσουν ακόμη περισσότερο στην ταινία Το πάρτι (1968). Η ταινία έγινε αμέσως καλτ, και ορισμένοι κριτικοί και θαυμαστές την θεωρούν «αριστούργημα στο είδος της», αν και περιελάμβανε κάποιους ελάχιστους διαλόγους.
Προσωπική ζωή
Ο Έντουαρντς παντρεύτηκε την πρώτη του γυναίκα, την ηθοποιό Πατρίσια Γουόκερ, το 1953 και χώρισαν το 1967. Οι Έντουαρντς και Γουόκερ απέκτησαν δύο παιδιά, την ηθοποιό Τζένιφερ Έντουαρντς και τον ηθοποιό-συγγραφέα-σκηνοθέτη Τζέφρι Έντουαρντς. Η Γουόκερ εμφανίστηκε στην κωμωδία All Ashore (1953), στην οποία ο Έντουαρντς ήταν ένας από τους σεναριογράφους. Ο Έντουαρντς ονόμασε επίσης προς τιμήν της μία από τις εταιρείες παραγωγής ταινιών του, Patricia Productions, Incorporated.
Ο δεύτερος γάμος του Έντουαρντς, από το 1969 μέχρι τον θάνατό του, ήταν με την Τζούλι Άντριους. Έμειναν 41 χρόνια παντρεμένοι. Εκείνος έγινε πατριός της Έμα, κόρης της Άντριους από προηγούμενο γάμο. Στη δεκαετία του 1970, οι Έντουαρντς και Άντριους υιοθέτησαν δύο κορίτσια από το Βιετνάμ, την Έιμι Λι (αργότερα γνωστή ως Αμέλια) το 1974 και τη Τζοάνα Λιν το 1975.
Ο Έντουαρντς περιέγραψε τον δεκαπενταετή αγώνα του με το σύνδρομο χρόνιας κοπώσεως στο ντοκιμαντέρ Remember Me (2000).
Θάνατος
Στις 15 Δεκεμβρίου 2010, ο Έντουαρντς πεθαίνει από επιπλοκές μιας πνευμονίας στο Κέντρο Υγείας Saint John στη Σάντα Μόνικα της Καλιφόρνιας. Η γυναίκα του και τα παιδιά του ήταν στο πλευρό του.
Κληρονομιά
Ο Έντουαρντς θαυμάστηκε και επικρίθηκε πολύ ως σκηνοθέτης. Στους κριτικούς του αναφέρεται ο Αμερικανός σεναριογράφος Τζορτζ Μόρις:"Είναι δύσκολο για πολλούς κριτικούς να δεχτούν τον Μπλέικ Έντουαρντς ως κάτι περισσότερο από δημοφιλή διασκεδαστή. Οι επικριτές του Έντουαρντς αναγνωρίζουν την επίσημη ικανότητά του, αλλά εκφράζουν τη λύπη τους για την απουσία βάθους στις ταινίες του. Οι ταινίες του Έντουαρντς είναι λείες και γυαλιστερές, αλλά οι λαμπερές επιφάνειές τους αντικατοπτρίζουν με μεγάλη ακρίβεια τις επιφανειακές αξίες της σύγχρονης ζωής."Άλλοι, ωστόσο, τον αναγνώρισαν περισσότερο για τα σημαντικά επιτεύγματά του σε διαφορετικές περιόδους της καριέρας του. Ο Βρετανός κριτικός κινηματογράφου Πίτερ Λόιντ, για παράδειγμα, περιέγραψε τον Έντουαρντς το 1971 ως "τον καλύτερο σκηνοθέτη που εργάζεται στον αμερικανικό εμπορικό κινηματογράφο αυτή τη στιγμή". Οι βιογράφοι του Έντουαρντς, Γουίλιαμ Λουρ και Πίτερ Λέμαν, σε μια συνέντευξη το 1974, τον αποκάλεσαν «τον καλύτερο Αμερικανό σκηνοθέτη που εργάζεται αυτήν την εποχή». Αναφέρονται ιδιαίτερα στον Κλουζό του Ροζ Πάνθηρα, που αναπτύχθηκε με τις κωμικές ικανότητες του Πίτερ Σέλερς ως χαρακτήρας «απόλυτα συνεπής» με την «παράλογη άποψή του για τον κόσμο, γιατί δεν έχει πίστη σε τίποτα και συνεχώς προσαρμόζεται». Ο κριτικός Στιούαρτ Μπάιρον ονομάζει τις δύο πρώτες του ταινίες στη σειρά Ροζ Πάνθηρας "δύο από τις καλύτερες κωμωδίες που έχει γυρίσει ποτέ Αμερικανός". Δημοσκοπήσεις που έγιναν τότε έδειξαν ότι το όνομά του, ως σκηνοθέτη, ήταν σπάνιο «εμπορεύσιμο αγαθό» στο Χόλιγουντ.
Ο ίδιος ο Έντουαρντς περιέγραψε ένα από τα μυστικά της επιτυχίας στην κινηματογραφική βιομηχανία:"Για κάποιον που θέλει να ασκήσει την τέχνη του σε αυτή τη δουλειά, το μόνο που μπορεί να ελπίζει να κάνει, όπως λέει η ταινία Ροζ σκάνδαλα, είναι να παραμείνει σταθερός, να κάνει τους συμβιβασμούς που πρέπει και να ελπίζει ότι κάπου στην πορεία θα αποκτήσει μερικούς καλούς φίλους που καταλαβαίνουν. Και να κρατήσει τη μισή του συνείδηση."
Εξωτερικοί σύνδεσμοι
Κατηγορία:Βραβευμένοι με Σεζάρ Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί σκηνοθέτες κινηματογράφου Κατηγορία:Τιμητικό Όσκαρ (παραλήπτες) Κατηγορία:Σελίδες με μη επιθεωρημένες μεταφράσεις
Raising the bar
Raising the Bar είναι μια δραματική τηλεοπτική σειρά αμερικανικής παραγωγής, η οποία έκανε πρεμιέρα από το τηλεοπτικό δίκτυο TNT στις 1 Σεπτεμβρίου 2008 και την παρακολούθησαν 7,7 εκ. άνθρωποι. Η σειρά περιστρέφεται γύρω από μια ομάδα της Νομικής Σχολής σχολείο που βρίσκονται σε αντίθετες πλευρές του ποινικού δικαίου. Η σειρά ανανεώθηκε και για ακόμα 15 επεισόδια ως δεύτερη σεζόν η οποία έκανε πρεμιέρα τη Δευτέρα 8 Ιουνίου στις 10 το βράδυ. Η σειρά στην Ελλάδα έκανε πρεμιέρα στις 5 Δεκεμβρίου 2008 από το συνδρομητικό κανάλι Fox Life και μέχρι στιγμής έχουν προβληθεί και τα 10 επεισόδια του πρώτου κύκλου.
Παραγωγή
Η σειρά Raising the Bar είχε αρχικά ανακοινωθεί για την TNT να ενταχθεί ως νέα σειρά, τον Ιανουάριο του 2008. Έρχεται στην TNT μέσω ABC Studios και Steven Bochco, ο οποίος λειτουργεί ως παραγωγός, με τον Jesse Bochco ως συν-παραγωγός. Μετά την ολοκλήρωση της πρώτης περιόδου των 10 επεισοδίων, στις 3 Νοεμβρίου του 2008, η σειρά επέστρεψε τον Ιούνιο του 2009, με τη δεύτερη περίοδο που θα ολοκληρωθεί σε 15 επεισόδια, η οποία ανακοινώθηκε στις 16 Σεπτεμβρίου 2008.
Περίοδος 1
Η πρώτη περίοδος αποτελείται από 10 επεισόδια, τα οποία προβλήθηκαν στην Αμερική από τις 1 Σεπτεμβρίου το 2008 έως τις 3 Νοεμβρίου το 2008. Σε αυτό τον κύκλο παρακολουθούμε μια ομάδα της Νομικής Σχολής σχολείο βρίσκονται σε αντίθετες πλευρές του ποινικού δικαίου.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των ABC Studios Κατηγορία:Τηλεοπτικές σειρές του TNT
Χάουαρντ ο Αχτύπητος
Το Χάουαρντ ο Αχτύπητος (πρωτότυπος αγγλικός τίτλος: Howard the Duck) είναι μια Αμερικανική υπερηρωική ταινία του 1986 σε σκηνοθεσία από τον Γουίλαρντ Χάικ, ο οποίος έγραψε το σενάριο μαζί με την Γκλόρια Κατς. Βασισμένη στον ομώνυμο χαρακτήρα των Marvel Comics, στην ταινία πρωταγωνιστούν οι Λία Τόμσον, Τζέφρι Τζόουνς και Τιμ Ρόμπινς.
Το Χάουαρντ ο Αχτύπητος κυκλοφόρησε στους κινηματογράφους των Ηνωμένων Πολιτειών Αμερικής στις 1 Αυγούστου του 1986. Ήταν κριτική και εισπρακτική αποτυχία και θεωρείται μία από τις χειρότερες ταινίες όλων των εποχών. Έλαβε υποψηφιότητα για εφτά Χρυσά Βατόμουρα (κερδίζοντας τέσσερα) και εισέπραξε $38 εκατομμύρια απέναντι σε έναν προϋπολογισμό $30-37 εκατομμυρίων.
Εξωτερικοί σύνδεσμοι
Κατηγορία:Ταινίες του 1986 Κατηγορία:Ταινίες βασισμένες σε κόμικς της Marvel Κατηγορία:Ταινίες παραγωγής Lucasfilm Κατηγορία:Ταινίες παραγωγής Universal Pictures Κατηγορία:Αμερικανικές ταινίες με υπερήρωες
Δίρφυς
Η Δίρφυς, πλέον γνωστή και ως Δίρφη, είναι σημαντική οροσειρά της κεντροανατολικής Εύβοιας.
Περιγραφή
Το Δέλφι στα 1.743 μέτρα, αποτελεί την υψηλότερη κορυφή της. Εξαιρώντας τα βουνά της Κρήτης είναι το ψηλότερο βουνό της νησιωτικής Ελλάδας. Έχει έντονο ανάγλυφο και είναι αρκετά απότομη, κυρίως στην ανατολική της πλευρά. Η δυτική της πλευρά παρουσιάζει κωνικό σχήμα. Η Δίρφυς παρουσιάζει επίσης έντονες χιονοπτώσεις  κατά την διάρκεια του χειμώνα, γιατί είναι εκτεθειμένη στα ψυχρά  βορειανατολικά ρεύματα.
Η χλωρίδα και η πανίδα της Δίρφυος είναι αρκετά πλούσια και σε μεγάλα υψόμετρα απαντώνται σπουδαία ελατοδάση ενώ σε χαμηλότερα υψόμετρα απαντώνται καστανιές, δρυς, πλατάνια, πεύκα και διάφορα φυλλοβόλα.
Στην αρχαιότητα επί της κορυφής της φερόταν αρχαίο ιερό της Διρφύας Ήρας. Σημαντικότερα χωριά της Δίρφυος είναι η Στενή Δίρφυος, που αποτελεί έδρα του ομώνυμου δήμου Διρφύων, που βρίσκεται στη δυτική παρυφή του όρους, και οι Στρόπωνες που βρίσκονται στην ανατολική πλαγιά.
Οι περιοχές της Δίρφης: δάσος Στενής και Δελφοί είναι προστατευόμενοι βιότοποι του Natura 2000 κατά μία συνολική έκταση 13,6 τ.χλμ.
Εξωτερικοί σύνδεσμοι
Κατηγορία:Βουνά της Εύβοιας
Νεάπολη Πάτρας
Η Νεάπολη Πάτρας είναι συνοικία της σύγχρονης Πάτρας, ευρισκόμενη στο νότιο τμήμα της πόλης, και απέχει οδικώς περί τα 5,5 χιλιόμετρα από το κέντρο της.
Τοποθεσία
Η συνοικία βρίσκεται στον Νότιο Τομέα της Πάτρας, εκτείνεται νότια των Ζαρουχλαιίκων, νοτιοδυτικά της Ταραμπούρα, δυτικά των Πορτών (Ροδόπουλου) και ανατολικά των Κρύων Ιτεών και του εργοστασίου της Πειραϊκής - Πατραϊκής. Το νοτιότερο όριο της συνοικίας βρίσκεται ανάντη του ποταμού Γλαύκου.
Βασικές οδικές αρτηρίες της συνοικίας είναι οι οδοί Αργοναυτών, Βελισσαρίου Οικονόμου, Γλαύκου (κάθοδος), Ετεοκλέους, Ευβοίας, Ευφήμου, Εχίονος, Κορώνου, Λαοκόοντος, Μπεγλή, Παπακωνσταντοπούλου και Φινέως. Στη Νεάπολη βρίσκεται επίσης η πλατεία Ολυμπίων Θεών.
Στη συνοικία έχουν φτιαχτεί την τελευταία δεκαπενταετία εργατικές κατοικίες, στην περιοχή των οποίων έχουν βρεθεί και ανασκαφεί λείψανα ταφικού θαλάμου και αγροικίας που ανάγονται στην περίοδο των ρωμαϊκών χρόνων.
Λοιπά στοιχεία
Αρχικά, υπήρχε στην Πάτρα του 19ου αιώνα συνοικία με το παρόν όνομα βορείως της συνοικίας του Βλατερού, σύμφωνα με πολεοδομικό σχέδιο της πόλης του Σταματίου Βουλγάρεως, το οποίο όμως έπεσε σε αχρηστία και έπαψε να ακούγεται στην πόλη.
Εξωτερικοί σύνδεσμοι
Κατηγορία:Συνοικίες της Πάτρας
Διεθνές Αεροδρόμιο Μπέλγκοροντ
Το Διεθνές Αεροδρόμιο Μπιέλγκοροντ (ρωσικά: Международный Аэропорт Белгород) (IATA:BGO, ICAO:UUOB) είναι αεροδρόμιο στη Ρωσία που βρίσκεται 4 χλμ. βόρεια του Μπιέλγκοροντ. Εξυπηρετεί μεσαίου μεγέθους αεροπλάνα (όπως τα Tu-154, Il-76, κλπ) και διεξάγει πτήσεις όλο το 24ωρο. Το αεροδρόμιο ιδρύθηκε το 1954.
Παραπομπές
Μπελγκοροντ Κατηγορία:Διεθνή αεροδρόμια Αεροδρομιο
Ισορροπία Νας
Στη θεωρία παιγνίων, η Ισορροπία Νας (αγγλικα: Nash equilibrium) αποτελεί έναν σχέδιο λύσεων για μη συνεργατικά παίγνια, στα οποία συμμετέχουν δύο ή περισσότεροι παίκτες. Υποθέτουμε ότι ο κάθε παίκτης γνωρίζει τις στρατηγικές ισορροπίας που θα ακολουθήσουν οι υπόλοιποι παίκτες και κανένας παίκτης δεν έχει να κερδίσει τίποτα αν αλλάξει μόνο τη δική του στρατηγική. Αν κάθε παίκτης έχει επιλέξει μία στρατηγική και κανένας παίκτης δεν έχει όφελος να αλλάξει τη στρατηγική του ενώ οι άλλοι παίκτες κρατάνε τη δικιά τους στρατηγική σταθερή, τότε το σετ των στρατηγικών και των αποτελεσμάτων τους αποτελούν Ισορροπία Νας. Η Ισορροπία Νας είναι μία από τις θεμελιώδεις έννοιες στη θεωρία των παιγνίων. Η πραγματικότητα της ισορροπίας Νας ενός παιχνιδιού μπορεί να ελεγχθεί με τη χρήση μεθόδων των πειραματικών οικονομικών.
Θέτοντάς το με απλά λόγια, οι Άλις και Μπομπ] βρίσκονται σε ισορροπία Νας αν η Άλις πάρει την καλύτερη απόφαση που μπορεί, λαμβάνοντας υπόψη την απόφαση του Μπομπ ενώ η απόφαση του Μπομπ παραμένει αμετάβλητη, ενώ ο Μπομπ παίρνει την καλύτερη απόφαση που μπορεί, λαμβάνοντας υπόψη την απόφαση της Άλις ενώ η απόφαση της Άλις παραμένει αμετάβλητη. Ομοίως, μια ομάδα από παίκτες είναι σε ισορροπία Νας αν ο καθένας πάρει την καλύτερη απόφαση που μπορεί, λαμβάνοντας υπόψη τις αποφάσεις των άλλων δεδομένου ότι αυτές δεν αλλάζουν.
Εφαρμογές
Στη θεωρία παιγνίων οι επιστήμονες χρησιμοποιούν την έννοια της Ισορροπίας Νας για να αναλύσουν το αποτέλεσμα της στρατηγικής αλληλεπίδρασης ενός αριθμού φορέων λήψης αποφάσεων. Με άλλα λόγια, προσφέρει έναν τρόπο για να προβλέψουμε τι θα συμβεί εάν πολλά άτομα (ή γενικότερα οντότητες) παίρνουν την ίδια στιγμή αποφάσεις, και αν το αποτέλεσμα εξαρτάται από τις αποφάσεις των άλλων. Η απλή ιδέα που διέπει την θεωρία του Νας είναι ότι κάποιος δεν μπορεί να προβλέψει το αποτέλεσμα των επιλογών των πολλαπλών φορέων λήψης αποφάσεων, εάν αναλύσει τις αποφάσεις αυτές μεμονωμένα. Αντιθέτως, πρέπει να αναρωτηθούμε τι θα κάνει ο κάθε παίκτης λαμβάνοντας υπόψη τις αποφάσεις των άλλων.
Η Ισορροπία Νας έχει χρησιμοποιηθεί για την ανάλυση καταστάσεων στρατιωτικής φύσεως, όπως ένας πόλεμος και εξοπλιστικός ανταγωνισμός (βλ. και Δίλημμα του φυλακισμένου), καθώς επίσης και πώς η σύγκρουση μπορεί να μετριαστεί μέσω επαναλαμβανόμενων αλληλεπιδράσεων. Επίσης, έχει χρησιμοποιηθεί στη μελέτη του βαθμού κατά τον οποίο οι άνθρωποι με διαφορετικές προτιμήσεις μπορούν να συνεργαστούν (βλ. Δίλημμα των φύλων) και αν θα πάρουν ρίσκα για να επιτευχθεί μια συνεργατική αποφαση. Έχει χρησιμοποιηθεί επίσης για να μελετήσει την υιοθέτηση τεχνικών προτύπων, καθώς επίσης και την εμφάνιση του τραπεζικού πανικού και των νομισματικών κρίσεων. Άλλες εφαρμογές περιλαμβάνουν την κυκλοφοριακή ροή, την οργάνωση δημοπρασιών (βλ. Θεωρία δημοπρασιών), το αποτέλεσμα των προσπαθειών που ασκείται από πολλαπλούς φορείς στην εκπαιδευτική διαδικασία, κανονιστικές ρυθμίσεις όπως περιβαλλοντικοί κανονισμοί (βλ. Τραγωδία των Κοινών) διαχείρηση φυσικών πηγών , στρατηγικές ανάλυσης στο μάρκετιγνκ , ακόμη και εκτέλεση πέναλτι στο ποδόσφαιρο.
Ιστορία
Η Ισορροπία Νας πήρε το όνομά της απο τον Αμερικανό μαθηματικό Τζων Φορμπς Νας. Μια εκδοχή της έννοιας της Ισορροπίας Νας χρησιμοποιήθηκε για πρώτη φορά το 1838 από τον Αντουάν Κουρνό στη θεωρία του ολιγοπωλίου. Κατά την θεωρία του Κουρνό οι επιχειρήσεις επιλέγουν την ποσότητα παραγωγής τους ώστε να μεγιστοποιήσουν το κέρδος τους. Ωστόσο, το μέγιστο κέρδος για μία επιχείρηση εξαρτάται από τις παραγωγές των άλλων επιχειρήσεων. Η ισορροπία Κουρνό εμφανίζεται όταν η παραγωγή κάθε επιχείρησης μεγιστοποιεί τα κέρδη της δεδομένων των παραγωγών των άλλων επιχειρήσεων, η οποία είναι μια γνήσιας στρατηγικής Ισορροπία Νας. Ο Κουρνό εισήγαγε επίσης την έννοια της δυναμικής βέλτιστης απόκρισης στην ανάλυσή του για την ευστάθεια της ισορροπίας. Παρόλα αυτά, ο ορισμός της Ισορροπίας Νας είναι ευρύτερος από αυτόν του Κουρνό. Είναι επίσης ευρύτερος από τον ορισμό μιας κατά Pareto Ισορροπίας, καθώς η Ισορροπία Νας δεν κρίνει την βέλτιστη ή μη φύση της ισορροπίας η οποία δημιουργείται.
Αγριππίνα
Το όνομα Αγριππίνα μπορεί να αναφέρεται σε:
__DISAMBIG__
Νεκρόπολη του Στάρε Κούτσε
Η Νεκρόπολη του Στάρε Κούτσε είναι νεκρόπολη στη Βοσνία και Ερζεγοβίνη, εντός του εδάφους του χωριού του Μπρέσκε και εντός του εδάφους της Πόλεως της Τούζλα. Φιλοξενεί 23 στέτσι, τα οποία αποτελούν ιδιαίτερο είδος μεσαιωνικού τάφου. Είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης, ενώ, παράλληλα, αποτελεί τμήμα των 22 τοποθεσιών αρχαιολογικού ενδιαφέροντος που φιλοξενούν στέτσι και έχουν προταθεί από την χώρα για την καταγραφή τους ως Μνημείο Παγκόσμιας Κληρονομιάς της UNESCO.
Παραπομπές
Σταρε Κουτσε Κατηγορία:Εθνικά μνημεία στην Τούζλα
Μίλοραντ Νεντελίκοβιτς
Ο Μίλοραντ Νεντελίκοβιτς (σερβικά: Милорад Недељковић) (Κνιάζεβατς 21 Νοεμβρίου 1883 - Γαλλία 1961) ήταν οικονομολόγος, καθηγητής του πανεπιστημίου, συγγραφέας και και υπουργός Εθνικής Οικονομίας στη Σερβική κατοχική κυβέρνηση Νέντιτς.
Βιογραφία
Πατέρας του ήταν ο Μίλαν Στοΐκοβιτς και μητέρα του η Μάρα. Στο Βελιγράδι τελείωσε το δημοτικό σχολείο και το γυμνάσιο και έπειτα γράφτηκε στη νομική σχολή. Το 1907 πήρε διδακτορικό στις οικονομικές επιστήμες στο πανεπιστήμιο του Βελιγραδίου. Συνέχισε τις σπουδές του στα πανεπιστήμια της Βιέννης, του Μονάχου, του Λονδίνου και του Παρισιού.
Διετέλεσε διευθυντής της κεντρικής τράπεζας της Σερβίας στο Σεράγεβο, γενικός επιθεωρητής του υπουργείου οικονομικών, ο τότε διευθυντής του ταχυδρομικού ταμιευτηρίου. Ήταν καθηγητής οικονομικών στη νομική σχολή στη Σουμπότιτσα.
Συμμετείχε στον Β΄ Παγκόσμιο Πόλεμο όπου συνελήφθη το 1941. Μετά την επιστροφή του στη Σερβία προσχώρησε στην κυβέρνηση Νέντιτς ως υπουργός εθνικής οικονομίας. Μετά τη λήξη του πολέμου διέφυγε στη Γαλλία όπου πέθανε το 1961 στην εξορία.
Παντρεύτηκε την ηθοποιό Ντεσάνκα Ντούγκαλιτς το 1931 και είχαν ένα γιο τον Μπόζινταρ Μπόσκο.
Άφησε ένα ογκώδες συγγραφικό έργο με θέμα την οικονομία, τα πιο σημαντικά έργα είναι:
Πηγές
Κατηγορία:Σέρβοι οικονομολόγοι Κατηγορία:Σέρβοι πανεπιστημιακοί Κατηγορία:Σέρβοι συγγραφείς Κατηγορία:Υπουργοί εθνικής οικονομίας της Σερβίας
Μπρόουτον (Ουαλία)
Το Μπρόουτον (ουαλικά: Broughton) είναι χωριό της περιοχής Φλάιντσάιρ στην Ουαλία. Στην πόλη εδρεύει η Αίρμπας ΓΚ Μπρόουτον η οποία αγωνίζεται στην Πρέμιερ Λιγκ Ουαλίας.
Είναι αδελφοποιημένη με την Auzeville-Tolosane, μια γαλλική κοινότητα στην Τουλούζη, Γαλλία.
Εξωτερικοί σύνδεσμοι
Κατηγορία:Γεωγραφία της Ουαλίας
Καφέ Γκρέκο
Το Καφέ Γκρέκο (Caffe Greco) είναι το πιο ιστορικό "καφέ" της ιταλικής πρωτεύουσας και βρίσκεται σ' έναν από τους πιο πολυσύχναστους δρόμους της Ρώμης, στη Βία Κοντόττι (Via Condotti) αριθ. 86, κοντά στην Πιάτσα ντι Σπάνια. Ιδρύθηκε το 1760 από τον Έλληνα Νικόλα ντέλλα Μανταλένα (Nicola della Maddalena), από τον οποίο πήρε και το όνομά του. μικρογραφία|αριστερά|To "Καφέ Γκρέκο" στη Ρώμη
Ιστορία
Ο διάσημος Τζιάκομο Καζανόβα (Giacomo Casanova, 1725 - 1798) γράφει στα "Απομνημονεύματά" του για την πρώτη φορά που πήγε το 1742, με κάποιους Ρωμαίους φίλους του, στο "Καφέ της οδού Κοντόττι" (Caffe di strada Condotta), πράγμα που σημαίνει πως το "καφέ" υπήρχε ίσως και πριν το αποκτήσει ο Έλληνας ιδιοκτήτης του. Και ο Γάλλος ζωγράφος Πιερ Πωλ Προυντόν (Pierre Paul Prudhon), σε επιστολή του σε κάποιο φίλο του γραμμένη το 1760, περιγράφει το "Καφέ Γκρέκο", ως πασίγνωστο στέκι φιλολογικών και καλλιτεχνικών κύκλων.
Διάσημοι θαμώνες
μικρογραφία|Αίθουσα στο "Καφέ Γκρέκο" της Ρώμης Η χρυσή εποχή για το "Καφέ Γκρέκο" εκτείνεται σ' όλη τη διάρκεια του 18ου αιώνα. Σ' αυτό σύχναζαν κατά καιρούς μεγάλες προσωπικότητες, όπως ζωγράφοι, γλύπτες, μουσουργοί και άνθρωποι των γραμμάτων από ολόκληρη την Ευρώπη, οι οποίοι επισκέπτονταν ή ζούσαν στη Ρώμη. Ανάμεσα σ' αυτούς περιλαμβάνονται μονάρχες, όπως ο βασιλιάς Λουδοβίκος Α' της Βαυαρίας, και πάπες, όπως ο Πάπας Λέων ΙΓ'.
Ο βασιλιάς Λουδοβίκος της Βαυαρίας, όταν σύχναζε στο Καφέ Γκρέκο στα χρόνια της ελληνικής εθνεγερσίας, συνήθιζε να εκδηλώνει σ' ένα κύκλο φίλων του καλλιτεχνών τον ένθερμο φιλελληνισμό του. Το 1833, ο Δανός αρχιτέκτων Κρίστιαν Χάνσεν στο Καφέ Γκρέκο πήρε την απόφαση να επισκεφθεί την Ελλάδα για να μελετήσει τα μνημεία της ελληνικής αρχαιότητας.
Ο Άγγλος ποιητής Τζων Κητς πέρασε τους τρεις τελευταίους μήνες της ζωής του (πέθανε το 1821 σε ηλικία 25 ετών) σ' ένα μικρό δωμάτιο ενός σπιτιού κοντά στο "Καφέ Γκρέκο", δίπλα στη σκαλινάτα της Πιάτσα ντι Σπάνια.
Ζωγράφοι, ιδιαίτερα της "Σχολής της Ρώμης", είχαν κάνει τόπο συναντήσεών τους κατά το 18o αιώνα το "Καφέ Γκρέκο", όπως και οι γερμανόφωνοι ρομαντικοί καλλιτέχνες της Σχολής των Ναζαρηνών, που είχαν έλθει από τη Βιέννη στη Ρώμη, όπως ο Πέτερ φον Κορνέλιους. Εδώ σύχναζαν και οι ζωγράφοι Ζαν Ωγκύστ Ενγκρ και Ζαν-Μπατίστ Κορό, καθώς και οι γλύπτες Αντόνιο Κανόβα και Μπέρτελ Τόρβαλντσεν. Από τους νεώτερους καλλιτέχνες, θαμώνας του Καφέ Γκρέκο ήταν και ο διάσημος σουρεαλιστής ζωγράφος Σαλβαδόρ Νταλί.
Επίσης, μεγάλοι συνθέτες σύχναζαν ή είχαν επισκεφθεί τις αίθουσες του "Καφέ Γκρέκο": ο Φραντς Λιστ, ο Ρίχαρντ Βάγκνερ, ο Φέλιξ Μέντελσον, ο Τζοακίνο Ροσσίνι, ο Εκτόρ Μπερλιόζ, ο Ζωρζ Μπιζέ και ο Αρτούρο Τοσκανίνι. Αλλά και φωτογράφοι από τη Γαλλία, την Αγγλία και την Ιταλία, με την επωνυμία "Ομάδα του Καφέ Γκρέκο", σύχναζαν εδώ στη δεκαετία του 1840, όπως οι Frederic Flacheron, Eugene Constant, Alfred-Nicolas Norman, James Andersen και Giacomo Canova.
Ο Ιταλός ζωγράφος Ρενάτο Γκουτούζο στον πίνακά του "Καφέ Γκρέκο" (1976), που βρίσκεται σήμερα στη Συλλογή Λούντβιχ στο Άαχεν, εικονογραφεί μια καλλιτεχνική παρέα με τους Απολλιναίρ, Πικάσσο, Ντυσάν, Αντρέ Ζιντ και τον εαυτό του στο περιβάλλον του Καφέ Γκρέκο. Μια καλλιτεχνική συντροφιά στο "Καφέ Γκρέκο" απεικονίζεται και σε παλαιότερο πίνακα του 1856 (βλ. ένθετη φωτογραφία) του Αυστριακού ζωγράφου Λούντβιχ Πασσίνι (1832 - 1903).
Τον Αύγουστο του 1953 το Υπουργείο Δημόσιας Εκπαίδευσης της Ιταλίας, με ειδικό διάταγμα, κήρυξε το "Καφέ Γκρέκο" ως "τόπο ιστορικού και εθνικού ενδιαφέροντος".
Πηγές
Κατηγορία:Καφέ Κατηγορία:Χώροι εστίασης στην Ιταλία Κατηγορία:Κτίρια και κατασκευές στη Ρώμη
Νίκι Μινάζ
Η Ονίκα Τάνυα Μαράζ (γεννημένη στις 8 Δεκεμβρίου,1982) γνωστή επαγγελματικά ως Νίκι Μινάζ (/mɪˈnɑːʒ/), είναι ράπερ, στιχουργός, ηθοποιός και μοντέλο από το Τρινιντάντ. Γεννημένη στo Σεντ Τζέιμς του Τρινιντάντ και Τομπάγκο, και μεγαλωμένη στο Κουινς των Ηνωμένων Πολιτειών, έγινε γνωστή στον χώρο της μουσικής βιομηχανίας αφού κυκλοφόρησε τα mixtapes Playtime Is Over (2007), Sucka Free (2008), and Beam Me Up Scotty (2009). Η εκκεντρική καλλιτέχνιδα γνώρισε μεγάλη επιτυχία όταν κυκλοφόρησε το πρώτο άλμπουμ της Pink Friday, στο οποίο συμμετείχε ο Eminem, η Rihanna, ο Kanye West και ο Drake φτάνοντας στην πρώτη θέση των τσαρτς. Έχει κυκλοφορήσει άλλα τρία άλμπουμ, το Pink Friday- Roman Reloaded (2012), The Pinkprint (2014) και Queen (2018), τα οποία γνώρισαν και αυτά τεράστια εμπορική επιτυχία. Η τραγουδίστρια έχει κάνει συνεργασίες με πολλούς καλλιτέχνες και έχει πουλήσει πάνω από 100 εκατομμύρια δίσκους.
Έχει σπάσει το ρεκόρ του YouTube για τις περισσότερες προβολές σε μια μέρα τρεις φορές και είναι η πρώτη γυναίκα καλλιτέχνιδα όλων των εποχών που έχει πάνω από 100 τραγούδια στο Billboard Hot 100. Είναι η δεύτερη ράπερ μετά τον Eminem που κατέχει στο δυναμικό της διαμαντένιο δίσκο, καθώς το Super Bass έχει πουλήσει πάνω από 10 εκατομμύρια αντίτυπα. Μετά από χρόνια στον χώρο της μουσικής, οι πολλές επιτυχίες, οι τολμηροί στίχοι και μπάρες της, οι εμφανίσεις και η επιρροή της στο κοινό έχουν στέψει την τραγουδίστρια με τον τίτλο της Βασίλισσας της Ραπ. Πολύ γνωστά και επιτυχημένα σόλο τραγούδια της είναι το Super Bass, Starships, Anaconda και Chun-Li.
Βιογραφία
Η Νίκι Μινάζ, όπως είναι το καλλιτεχνικό της όνομα, έζησε στο Τρινιντάντ μέχρι την ηλικία των πέντε ετών μαζί με τη γιαγιά της, αφού οι γονείς της (Ινδικής και Άφρο-Τρινιντάντ καταγωγής) εργάζονταν στη Νέα Υόρκη. Όταν πλέον την πήραν μαζί τους, έμειναν στο Queens. Η Νίκι πριν κυκλοφορήσει το πρώτο της mixtape και στραφεί αποκλειστικά στη μουσική, δούλεψε ως σερβιτόρα σε πολλά εστιατόρια.
Το 2009 υπέγραψε συμβόλαιο με την δισκογραφική εταιρία Young Money Entertainment. Το πρώτο της άλμπουμ, με τίτλο Pink Friday, κυκλοφόρησε το Νοέμβριο του 2010. Γρήγορα έγινε μεγάλη εμπορική επιτυχία, φθάνοντας στο νούμερο ένα του Αμερικανικού Billboard 200. Η δεύτερη δισκογραφική της δουλειά κυκλοφόρησε στις 2 Απριλίου 2012 και γρήγορα γίνεται νούμερο ένα σε Αμερική, Αγγλία, Κίνα, Αυστραλία και Κορέα. Το τρίτο της άλμπουμ, με τίτλο The Pinkprint, κυκλοφόρησε στις 15 Δεκεμβρίου του 2014 και γρήγορα έφτασε στο νούμερο ένα στα charts των iTunes σε πολλές χώρες ανάμεσα τους και η Ελλάδα. Η ίδια ονομάζεται και βασίλισσα της Ραπ και ξεπερνά και άλλους ράπερ με τον Eminem όμως ναι είναι πρώτος στη σχετική λίστα των τοπ 10.
Είναι η πρώτη τραγουδίστρια που είχε την ίδια στιγμή 7 τραγούδια μέσα στα 100 του top billboard 100 και τα τραγούδια της Super Bass, Starships, Turn Me On, Pound The Alarm, Beez In The Trap έγιναν πολύ επιτυχημένα με το δεύτερο να καταφέρνει να μείνει για 24 εβδομάδες στο no1 τον top 100 billboard τραγουδιών. Επίσης, το βίντεο Anaconda έσπασε το ρεκόρ προβολών μέσα σε μία ημέρα.
Έχει δηλώσει ότι στους καλλιτέχνες που έχουν επηρεάσει το μουσικό ύφος της, περιλαμβάνονται οι: Lil Wayne, Eminem, Jay Z, Foxy Brown και Lauryn Hill. Ενώ επίσης εμπνέεται από τους: Janet Jackson, Madonna, Britney Spears, Lady Gaga, Marilyn Monroe, Grace Jones, MIA, and Cyndi Lauper. Το αγαπημένο της χρώμα είναι το ροζ.
Εκτός από καλλιτέχνες που την έχουν επηρεάσει στο μουσικό της ύφος υπάρχουν και τα λεγόμενα ALTER EGO που την επηρεάζουν στο τρόπο που ντύνεται, βάφεται ή τραγουδάει, μερικά από αυτά είναι όπως ο Ρόμαν και η Μάρθα Ζολάνσκι, η Harajuku Barbie, η Nicki The Ninja κ.ά. πολλά. Το πιο δημοφιλή alter ego της είναι ο Roman που είναι η άγρια και επιθετική πλευρά της καλλιτέχνιδας και αυτό φαίνεται και από το όνομα του δεύτερου άλμπουμ της όπου το ονόμασε Pink Friday: Roman Reloaded
Οι φαν της ονομάζονται Barbz (τα κορίτσια) και Kenz (τα αγόρια). Το επίσημο site της λέγεται mypinkfriday.com και είναι ελεύθερο και ανοιχτό για κάθε φαν.
Το 2015 έγινε και μέτοχος στην νέα πλατφόρμα μουσικής "TIDAL" μαζί με τον Jay-Z, Beyonce, Madonna, Rihanna, Coldplay και Calvis Harris. Είναι και ο λόγος που η Νίκι έκανε πρεμιέρα τα 3 τελευταία βίντεο κλιπ της εκεί (Feeling Myself, The Night Is Still Young και Bitch I'm Madonna).
Καριέρα
Το πρώτο της άλμπουμ κυκλοφόρησε στις 19 Νοεμβρίου 2010 και ονομάστηκε PINK FRIDAY. Ενώ ξεκίνησε με κύριο single το "Massive Attack" η Μινάζ άλλαξε τελευταία στιγμή γνώμη και κυκλοφόρησε άλλο τραγούδι ως κύριο single του άλμπουμ της, το "Your Love". Αμέσως μετά έβγαλε ένα ακόμα κομμάτι ονόματι "Right Thru Me" και το επόμενο βήμα της ήταν να βγάλει το άλμπουμ στην αγορά. Αργότερα κυκλοφόρησε μια γκάμα από τραγούδια που έκαναν επιτυχία όπως το "Moment For Life", "Did It On Em", "Fly". Η τεράστια επιτυχία ήρθε όταν η Nicki έβγαλε το τραγούδι "SUPER BASS" όπου έχει φτάσει τα 700.000.000 εκατομμύρια views στο youtube και στο vevo, πούλησε εκατομμύρια coppies του τραγουδιού και έγινε 8 φορές πλατινένιο. Μόλις τελείωσε την προώθηση του άλμπουμ άρχισε την περιοδεία Pink Friday Tour. Όταν έφτασε στο τέλος και η περιοδεία της έκανε πολλές συνεργασίες με διάφορους τραγουδιστές.
Το δεύτερο άλμπουμ της κυκλοφόρησε στις 2 Απριλίου 2012 και ονομάστηκε PINK FRIDAY: ROMAN REALODED. Για δεύτερη φόρα ενώ ξεκίνησε με κύριο single το "Roman in Moscow" τελευταία στιγμή άλλαξε γνώμη και έβγαλε το πολύ επιτυχημένο τραγούδι "Starships" όπου πούλησε εκατομμύρια coppies και έγινε μεγάλο hit. Αμέσως μετά κυκλοφόρησε το τραγούδι "Right By My Side" σε συνεργασία με τον Chris Brown και γρήγορα το άλμπουμ της. Μετά έβγαλε πολλά τραγούδια που έκαναν μεγάλη επιτυχία όπως το "Beez In The Trap", "I Am Your Leader", "Pound The Alarm". Μετά την σαρωτική επιτυχία του άλμπουμ η Μινάζ ετοιμάζει μια μεγάλη περιοδεία για την προώθηση του άλμπουμ της όπου ονομάστηκε PINK FRIDAY: ROMAN REALODED TOUR. Επόμενο βήμα της είναι η δημιουργία του PINK FRIDAY: ROMAN REALODED: THE REUP όπου ήταν μια επανέκδοση του δεύτερου της άλμπουμ απλώς περιείχε 8 ακόμα νέα κομμάτια όπως το "The Boys", "Va Va Voom", "Freedom" και "High School" σε συνεργασία με τον Lil Wayne. Αργότερα από αυτό η περιοδεία της συνεχίστηκε. Στις αρχές του 2012 συνεργάστηκε με τη Madonna στο άλμπουμ της MDNA συμμετέχοντας σε δυο τραγούδια, το Gimme all your luvin (σε συνεργασία με την M.I.A) και το I don't give A. Επίσης, μαζί με την Μ.Ι.Α, εμφανίστηκε στο show που έδωσε η Madonna κατα τη διάρκεια του τελικού του Superbowl ερμηνεύοντας ζωντανά το Gimme all your luvin. Στα τέλη του 2012 η Nicki έβγαλε στην αγορά και το πρώτο της άρωμα όπου ονομάστηκε όπως και τα άλμπουμ της Pink Friday.
Το 2013 η Nicki έκανε την δικιά της collection ρούχων, κυκλοφόρησε νέο άρωμα ονόματι Minajesty και έκανε αμέτρητες συνεργασίες όπως αυτήν με τον Chris Brown (Love More), Ciara (I'm Out). Επίσης η Nicki γύρισε μια ταινία το ίδιο έτος (The Other Woman) όπου κυκλοφόρησε στην αγορά τον Απρίλιο του 2014. Αξιοσημείωτη είναι και η συμμετοχή της ως κριτής στο American Idol.
Το τρίτο της άλμπουμ με τίτλο, The Pinkprint κυκλοφόρησε στις 15 Δεκεμβρίου του 2014 και έγινε αμέσως επιτυχία δείχνοντας πως η Nicki Minaj δεν είναι μονό οι περούκες και τα αλλοπρόσαλλα φορέματα και φανέρωσε το μεγάλο ταλέντο της στη ραπ μουσική αφού είναι επικεντρωμένο σε αυτή. Μέσα στο άλμπουμ υπάρχουν συνεργασίες με ταλαντούχους καλλιτέχνες όπως την Beyoncé, την Ariana Grande, τον Drake, τον Meek Mill και τον Lil Wayne. To πρώτο single ονομαζόμενο Pills N Potions έκανε μεγάλη επιτυχία φτάνοντας στο νούμερο 24 του Billboard top 100. Το δεύτερο με τίτλο Anaconda που κυκλοφόρησε στις 4 Αυγούστου την ίδια χρονιά έγινε hit και παιζόταν σε όλα τα ραδιόφωνα. Μάλιστα το βίντεο κλιπ έσπασε το ρεκόρ της Vevo και ξεπέρασε το Wrecking Ball της Miley Cyrus με 19,6 εκατομμύρια προβολές μέσα σε 24 ώρες. Το τρίτο, που ονομάστηκε Only, ήταν μια από της καλύτερες συνεργασίες με τους Drake, Lil Wayne και Chris Brown. Το τέταρτο αποκαλύφθηκε στα MTV EMA's (Europe Music Awards), τα οποία και παρουσίασε η ίδια, ένα τραγούδι με την Skylar Grey ονόματι Bed of Lies. Η Nicki επίσης ανακοίνωσε την περιοδεία της κατά τους μήνες της άνοιξης στην Ευρώπη με την συντροφιά του Trey Songz. Η ίδια δηλώνει στενοχωρημένη γιατί δεν κατάφερε να βάλει το τραγούδι Lookin Ass στο άλμπουμ. Αμέσως μετά την κυκλοφορία του CD της, στις αρχές του 2015 της ακολούθησε το πέμπτο και έκτο single του άλμπουμ της, "Truffle Butter" και "The Night Is Still Young" όπου το δεύτερο απέκτησε και βίντεο κλιπ με πρεμιέρα στην νέα πλατφόρμα μουσικής με ονομασία  "TIDAL" όπου η Νίκι έχει μερίδιο , αργότερα στα τέλη του Μαΐου δημοσιεύτηκε και στο VEVO κανάλι της τραγουδίστριας.
Μέσα στη χρονιά του 2014 η Nicki έκανε αρκετές συνεργασίες με καλλιτέχνες όπως τις Ariana Grande και Jessie J με την επιτυχία του καλοκαιριού (Bang Bang), August Alsina με τον οποίο είχε σεξουαλικές σχέσεις(No Love), David Guetta (Hey Mama), Juicy J (Low), Trey Songz (Touchin' Lovin') και την Beyoncé (***Flawless Remix). Τον ίδιο χρόνο έγινε η οικοδέσποινα των βραβείων MTV EMA's (Europe Music Awards) στην Γλασκόβη στα οποία αποκάλυψε το τέταρτο single του άλμπουμ The Pinkprint.
Το 2017 η τραγουδίστρια δεν κυκλοφόρησε κάποιο άλμπουμ ή singles εκτός από το κομμάτι No Frauds που συμμετέχει ο Drake και ο Lil Wayne και είναι diss track απάντηση προς την αντίπαλο της Remy Ma η οποία είχε κυκλοφορήσει το κομμάτι SHether diss track για την Νίκι Μινάζ, το Regret In Your Tears και το I Changed It με τον μέντορα της Lil Wayne. Βέβαια, από την αρχή του χρόνου είχε πολλές συνεργασίες με διάσημους καλλιτέχνες όπως την Katy Perry, Major Lazer, Jason Derulo κ.α. Λάνσαρε κραγιόν σε συνεργασία με την Mac Cosmetics τα οποία ήρθαν και στην Ελλάδα.
Τον Απρίλιο του 2018 η τραγουδίστρια κυκλοφόρησε τα πρώτα singles από το τέταρτο άλμπουμ της, το Barbie Tingz (χρυσό, 50.000 αντίτυπα) και Chun-Li (πλατινένιο, 100.000 αντίτυπα), το οποίο μπήκε στη δεκάδα του Billboard Hot 100. Τέσσερις μήνες αργότερα, τον Αύγουστο κυκλοφόρησε και το πολυαναμενόμενο άλμπουμ της  Queen  το οποίο γνώρισε τεράστια επιτυχία χάρις τα τραγούδια Barbie Dreams, Good Form και Bed. Το άλμπουμ είναι πλατινένιο και πούλησε 185.000 αντίτυπα την πρώτη εβδομάδα στις Ηνωμένες Πολιτείες. Παράλληλα, εγκαινίασε και την ραδιοφωνική της εκπομπή (Queen Radio) στο Apple Music σημειώνοντας τα μεγαλύτερα νούμερα που καταγράφηκαν στην πλατφόρμα σε ραδιοφωνική εκπομπή. Επίσης η Νίκι το 2018 έγινε η πρώτη γυναίκα ράπερ που πούλησε πάνω από 100 εκατομμύρια αντίτυπα στην Αμερική και η πρώτη γυναίκα καλλιτέχνης που έχει βρεθεί στα Αμερικάνικα Τσαρτς (Billboard Hot 10)) πάνω από 100 φορές.
Δισκογραφία
εναλλ.=|μικρογραφία|Η Nicki Minaj
Album Tracklists
Pink Friday:
1. I'm The Best
2. Roman's Revenge (feat. Eminem)
3. Did It On 'Em
4. Right Thru Me
6. Save Me
8. Check It Out feat. (Will.I.Am)
9. Blazin (feat. Kanye West)
10. Here I Am
11. Dead Old Nicki
12. Your Love
13. Last Chance (feat. Natasha Bedingfield)
Pink Friday- Roman Reloaded:
1. Roman Holiday
2. Come on a Cone
3. I Am Your Leader (feat. Rick Ross & Cam'ron)
4. Beez In The Trap (feat. 2 Chainz)
5. HOV Lane
6. Roman Reloaded (feat. Lil Wayne)
7. Champion (feat. Nas, Drake & Young Jeezy)
8. Right by My Side (feat. Chris Brown)
9. Sex in the Lounge (feat. Lil Wayne & Bobby V)
10. Starships
11. Pound the Alarm
14. Beautiful Sinner
15. Marilyn Monroe
16. Young Forever
17. Fire Burns
18. Gun Shot (feat. Beenie Man)
19. Stupid Hoe
The Pinkprint:
1. All Things Go
2. I Lied
3. The Crying Game (feat. Jessie Ware)
4. Get On Your Knees (feat. Ariana Grande)
5. Feeling Myself (feat. Beyoncé)
6. Only (feat. Chris Brown, Drake & Lil Wayne)
7. Want Some More
8. Four Door Aventador
9. Favorite (feat. Jeremih)
10. Buy A Heart (feat. Meek Mill)
11. Trini Dem Girls (feat. Lunchmoney Lewis)
12. Anaconda
13. The Night is Still Young
14. Pills N Potions
15. Bed of Lies (feat. Skylar Grey)
16. Grand Piano
Queen:
1. Ganja Burn
2. Majesty (feat. Librinth, Eminem)
3. Barbie Dreams
4. Rich Sex (feat. Lil Wayne)
5. Hard White
6. Bed (feat. Ariana Grande)
7. Thought I Knew You (feat. The Weeknd)
8. Run & Hide
9. Chun Swae ( feat. Swae Lee)
11. LLC
12. Good Form
13. Nip Tuck
14. 2 Lit 2 Late (Interlude)
15. Come See About Me
16. Sir (feat. Future)
Ιωάννης ο Γεωμέτρης
O Ιωάννης ο Γεωμέτρης ή Ιωάννης Κυριώτης (άκμασε το β' ήμισυ του 10ου αι.) ήταν ποιητής, στρατιωτικός και μοναχός στη Ρωμανία. Ήταν μία από τις κύριες μορφές των Γραμμάτων κατά τη Μακεδονική Αναγέννηση.
Νίκι Μινάζ
Album Tracklists
18. Coco Chanel (feat. Foxy Brown)
19. Inspirations Outro
Ιωάννης ο Γεωμέτρης
Βιογραφία
Η σταδιοδρομία του περιλαμβάνει τις γεμάτες γεγονότα βασιλείες του Νικηφόρου Β΄ Φωκά (β. 963-969), Ιωάννη Α΄ Κουρκούα (β. 969-976) και των πρώτων ετών του Βασιλείου Β΄ Μακεδόνων (β. 976-1025). Ως αποτέλεσμα η ποίησή του είναι γεμάτη από αναφορές στις συγκρούσεις της εποχής του με τους Βουλγάρους και τους Ρως, όπως και στις εξεγέρσεις του Βάρδα Σκληρού και Βάρδα Φωκά του νεοτέρου. Μεταξύ των Αυτοκρατόρων ξεχωρίζει τον Νικηφόρο Β΄ με ιδιαίτερο έπαινο, ενώ καταγγέλλει τον δολοφόνο του Ιωάννη Α΄. Παλαιότερα ο Ιωάννης Γεωμέτρης ταυτιζόταν λανθασμένα με τον Ιωάννη επίσκοπο της Μελιτηνής.
Νίκι Μινάζ
Φιλανθρωπίες
Τον Ιούνιο του 2018 η τραγουδίστρια ανακοίνωσε μέσω της διαδικτυακής πλατφόρμας του "Twitter" την απόφαση της να διοργανώσει ένα πρόγραμμα με τίτλο "Student of The Game", όπου η τραγουδίστρια θα πλήρωνε τα δίδακτρα πανεπιστημίου των τυχερών που θα επιλέγονταν, προκειμένου να δώσει την ευκαιρία στα παιδιά με οικονομικά προβλήματα να σπουδάσουν και να πραγματοποιήσουν τα όνειρα τους. Επιλέχθηκαν 37 μαθητές με άριστη επίδοση, που επιθυμούσαν να σπουδάσουν αλλά ήταν αδύναμοι οικονομικά, και η Νίκι κάλυψε όλα τα έξοδα τους. Η διάσημη ράπερ, ήταν πάντοτε οπαδός της μόρφωσης και των σπουδών και όντας απογοητευμένη που η ίδια δεν κατάφερε να σπουδάσει λόγω οικονομικών, θέλησε να αλλάξει τις ζωές πολλών παιδιών που είχαν ανάγκη.
Ιωάννης ο Γεωμέτρης
Βιογραφία
Έγραψε σε έμμετρο και σε πεζό λόγο. Τα έργα του περιλαμβάνουν επιγράμματα, στα οποία περιλαμβάνεται και η μοναστική συλλογή Παράδεισος, ύμνοι στη Θεοτόκο, ένα εγκώμιο σε μία δρυ και πεζά έργα ρητορικής, ομιλίες και εξηγήσεις.
Εκδόσεις
Η πρώτη έκδοση των έργων του εκδόθηκε από τον Ι. Α. Κράμερ το 1841 και βασίστηκε στο χειρόγραφο Paris. suppl. gr. 352 του 13ου αι., αλλά η έκδοση περιλαμβάνει πολλά λάθη. Μία αναθεωρημένη έκδοση με γαλλική μετάφραση εκδόθηκε από τον Αιμιλί-Μαρλέν βαν Οπστόλλ το 2008.
Νίκι Μινάζ
Προϊόντα και προωθήσεις
Η πρώτη της συνεργασία ήταν με την εταιρία MAC Cosmetics τον Νοέμβριο του 2010 για την οποία λάνσαρε το κραγιόν "Pink 4 Friday" με σκοπό την προώθηση του άλμπουμ της (Pink Friday). Την επόμενη χρονιά, τον μήνα Απρίλιο, συνεισέφερε στο promo της CASIO για την βιντεοκάμερα TRYX και έφερε στην αγορά την αποτελούμενη από έξι κομμάτια σειρά με όζες της εταιρίας OPI Products τα οποία πήραν τα ονόματά τους από τα τραγούδια της. Τον Δεκέμβριο της χρονιάς αυτής η Mattel σχεδίασε μια κούκλα Barbie εμπνευσμένη από την Minaj η οποία πουλήθηκε για 15.000 δολάρια σε δημοπρασία στο Charitybuzz.
Ιωάννης ο Γεωμέτρης
Περαιτέρω Βιβλιογραφία
Κατηγορία:Βυζαντινοί του 10ου αιώνα
Νίκι Μινάζ
Προϊόντα και προωθήσεις
Τον Απρίλιο του 2012, η Nicki βοήθησε στην προώθηση του κινητού τηλεφώνου (smartphone) Nokia Lumia 900 στην Times Square. Την ίδια χρονιά εμφανίστηκε στη διαφημιστική καμπάνια της Pepsi με σλόγκαν "LiveForNow". Πήρε μέρος στην καμπάνια Viva Glam μαζί με τον Ρίκι Μάρτιν (Ricky Martin) η οποία κέρδισε 270 εκατομμύρια δολάρια για το ίδρυμα Mac AIDS Fund. Μαζί με τον πασίγνωστο σχεδιαστή μόδας Jeremy Scott συμμετείχε στο διαφημιστικό για την Adidas προβάλλοντας την κολεξιόν φθινόπωρο-χειμώνας της σειράς Adidas Originals. Τον Σεπτέμβριο του 2012 η Nicki δημιούργησε το προσωπικό της άρωμα με τίτλο, όμοιο με το πρώτο της άλμπουμ, "Pink Friday" και τον ερχόμενο Απρίλιο έφερε το Pink Friday Limited Edition.
Το 2013 έκανε ακόμη μια καμπάνια για την Viva Glam πουλώντας ένα lipstick και ένα lip gloss. Τον Ιανουάριο σχεδίασε την μοναδική σειρά ρούχων σε συνεργασία με τα πολυκαταστήματα Kmart όπου σχεδίασε όλα τα ρούχα και αξεσουάρ. Η εταιρία κόμικ Bluewater Comics ανακοίνωσε πως η Nicki Minaj ήταν το πρόσωπο που θα πρωταγωνιστούσε στο τεύχος με τίτλο "Fame: Nicki Minaj". Η Beats Electronics έβγαλε στα καταστήματα την σειρά της Minaj με χαρακτηριστικό το ροζ χρώμα. Ακολούθησε ένα διαφημιστικό μαζί με τον DeRay Davis. Το καλοκαίρι της ίδιας χρονιάς λάνσαρε το δικό της κρασί τύπου μοσχάτο με τίτλο Myx Moscato fusions .Το δεύτερο της άρωμα με τίτλο Minajesty ήταν διαθέσιμο προς πώληση τον Σεπτέμβριο του 2013.
Το καλοκαίρι του 2014 λάνσαρε και το τρίτο άρωμα με τίτλο, ίδιο με το πραγματικό της όνομα, "Onika". Το ίδιο καλοκαίρι συμμετείχε σε δύο διαφημιστικά για την Beats Electronics το ένα για το Mundial 2014 και το άλλο για την προώθηση του νέου μοντέλου Beats Solo 2 με σλόγκαν #SoloSelfie στο οποίο συμμετείχαν πολλοί άλλοι σταρ του Hollywood όπως η Kendall Jenner, ο Big Sean και άλλοι. Τον χειμώνα του 2014 έβγαλε και το Myx fusions limited edition με την υπογραφή της στη συσκευασία. Στα τέλη του 2014 υπέγραψε συμβόλαιο και έγινε το πρόσωπο της περιόδου για τη σειρά ρούχων Roberto Cavalli για την κολεξιόν Άνοιξη-Καλοκαίρι 2015. Επίσης έκανε εξώφυλλο για το περιοδικό Cosmopolitan για το τεύχος Ιουλίου. Τον Οκτώβριο του 2016, η Nicki έβγαλε το τέταρτο της άρωμα με το όνομα “Trini Girl”. Το όνομα αυτό προέρχεται από την καταγωγή της (Trinidad & Tobago).
Τον Σεπτέμβριο του 2017 σε συνεργασία της με την Mac Cosmetics λάνσαρε και δύο καινούργιες συλλογές κραγιόν, οι οποίες περιέχουν τα λεγόμενα Nicki's Nude σε nude απόχρωση και τα The Pinkprint με κρεμώδη υφή και ροζ απόχρωση, το οποίο όνομα τους είναι εμπνευσμένο από το ομώνυμο άλμπουμ της The Pinkprint.
Το 2019 κυκλοφόρησε το έβδομό της άρωμα με το όνομα «Queen», όπως λένε και το τέταρτό της άλμπουμ.
Παραπομπές
Κατηγορία:Αμερικανοί ράπερ Κατηγορία:Αμερικανίδες τραγουδίστριες
Ιβάν Σιλάγιεφ
Ο Ιβάν Στεπάνοβιτς Σιλάγιεφ (Ива́н Степа́нович Сила́ев, 21 Οκτωβρίου 1930 — 8 Φεβρουαρίου 2023) είναι πρώην Σοβιετικός και Ρώσος πολιτικός. Ήταν πρωθυπουργός της Σοβιετικής Ένωσης μέσω των θέσεων του προέδρου της Διακρατικής Οικονομικής Επιτροπής και του προέδρου της Επιτροπής για τη Λειτουργική Διαχείριση της Σοβιετικής Οικονομίας από τις 6 Σεπτεμβρίου έως τις 26 Δεκεμβρίου 191. Υπεύθυνος για την επίβλεψη της οικονομίας της ΕΣΣΔ στα τέλη της εποχής Γκορμπατσώφ, ήταν ο τελευταίος επικεφαλής κυβέρνησης της ΕΣΣΔ.
Αποφοίτησε στην δεκαετία του 1950. Ο Σιλάγιεφ ξεκίνησε την πολιτική του καριέρα στο Υπουργείο της Αεροπορικής Βιομηχανίας στην δεκαετία του 1970. Κατά την εποχή του Μπρέζνιεφ έγινε υπουργός της αεροπορικής βιομηχανίας, μέλος της Κεντρικής Επιτροπής του κόμματος και Υπουργός της Βιομηχανίας Μηχανών-Εργαλείων και Παραγωγής Εργαλείων. Όταν η δεύτερη κυβέρνηση του Νικολάι Τιχόνοφ διαλύθηκε, ο Μιχαήλ Γκορμπατσώφ τον διόρισε αναπληρωτή πρόεδρο του Υπουργικού Συμβουλίου στην πρώτη κυβέρνηση του Νικολάι Ρύζκοφ. Εγκατέλειψε όλα τα πολιτικά του πόστα στην κεντρική κυβέρνηση το 1990 για να επικεντρωθεί στο αξίωμα του ως πρόεδρος του υπουργικού συμβουλίου της Ρωσικής ΣΟΣΔ. Αντιμετώπισε διάφορες υπουργικές δυσκολίες εκείνη τη περίοδο και υποστήριξε τις πολιτικές του Μπορίς Γέλτσιν. Ωστόσο, επειδή αντιστάθηκε στις αποσχιστικές πολιτικές του Γέλτσιν, ο Γέλτσιν τον απέπεμψε από το αξίωμα του πρωθυπουργού της Ρωσικής ΣΟΣΔ και τον διαδέχθηκε ο προσωρινός πρωθυπουργός Ολέγκ Λόμποφ.
Όταν έγινε πρωθυπουργός της ΕΣΣΔ στις 6 Σεπτεμβρίου 1991, ο Σιλάγιεφ αντιστάθηκε σε μερικές πολιτικές του Γέλτσιν που οδήγησαν στην διάλυση της ΕΣΣΔ. Μετά την παραίτηση του Σιλάγιεφ από το αξίωμα του πρωθυπουργού, συνέχισε να εργάζεται για την κυβέρνηση του Γέλτσιν ως Μόνιμος Αντιπρόσωπος της Ρωσίας στην Ευρωπαϊκή Κοινότητα μέχρι την παραίτηση του το 1994. Στις νομοθετικές εκλογές του 2007 ήταν υποψήφιος του Κόμματος Αγροτών της Ρωσίας.
Απεβίωσε στις 8 Φεβρουαρίου 2023 σε ηλικία, 92, ετών